Si tama nniḍen ad d-naf, deg wayen yaɛenan allus s umqim yesɛa allus s umatar udmawan, allus s umskan, d win ara ad naf yebḍa ula d netta ɣef sin n yiḥricen : s umqim ameskan « nni », akked s umqim ameskan « dinna », allus s umqim ilelli, ama d win yettmeslayen neɣ d win i wumi nettmeslay, neɣ i ɣef nettmeslay, ama d unti neɣ d amalay, d asuf neɣ d asget. Ad naf diɣen allus s umqim awṣil d win yebḍan ula d netta d iḥricen, ad dnebdar: allus s umqim awṣil n tenzaɣt, allus s umqim awṣil n yisem; akked wallus s umqim awṣil n umyag i deg ara ad naf asemmad usrid d usmmad arusrid.